**REGULAMENT OFICIAL**

**CU PRIVIRE LA CONDIȚIILE DE ACCES ȘI PARTICIPARE A EXPOZANȚILOR LA**

**EVENIMENTUL AEROMANIA DIN DATA DE 02 IULIE 2016, LOCALITATEA TUZLA, JUD. CONSTANȚA, ROMÂNIA**

**SECȚIUNEA I. ORGANIZATORUL EVENIMENTULUI**

Evenimentul **AEROMANIA** (denumit în cele ce urmează "**Evenimentul**" sau "**AEROMANIA**") este organizat de:

1. **SC REGIONAL AIR SERVICES SRL** (denumită în cele ce urmează "**RAS**"), persoană juridică română, cu sediul social la AERODROM TUZLA, localitatea TUZLA, județul Constanța, Romania, înmatriculată la Oficiul Registrului Comerțului sub nr. J13/2523/1998, având unic de înregistrare11196680, cod IBAN RO15RNCB23000000179780001 deschis la Banca Comercială Română Constanța, tel./fax 0241733450, 0241694402, office@regional-air.ro, reprezentată legal de Manager Comercial, dna. Cristina Mitchievici,

În parteneriat cu

1. **ASOCIAȚIA REGIONALĂ PENTRU PROMOVAREA AVIAȚIEI** (**denumită în cele ce urmează "ARPA")**, cu sediul în comuna Tuzla, județul Constanța, România, cod poștal 907295, înregistrată în registrul de evidență a persoanelor juridice fără scop lucrativ nr. 485/254/2007, având cod de înregistrare fiscală 22138285 și cod IBAN RO44BITRCT1RON019611CC01 deschis la Banca Italo-Romena, sucursala Constanța, reprezentată legal de Președinte, dl. Adrian Vasilache,

Denumiți în cuprinsul prezentului Regulament în mod individual **"Organizatorul"** sau în mod colectiv **"Organizatorii".**

**AEROMANIA** este un spectacol complex, care include printre altele acrobație aeriana, demonstrații de zboruri cu aparate supersonice (MIG 21 Lancer), cu elicoptere și parașutiști, spectacol pirotehnic, spectacol cu balon cu aer cald, concerte, târg de aviație, expoziție de aeronave, machete, mașini de epocă, autoturisme, concerte de muzica, spatiu de joaca pentru copii, având scopul de a promova aviația și zborul în toate formele sale.

În vederea desfășurării AEROMANIA, Organizatorii vor permite agenților economici, societăților comerciale, persoanelor fizice autorizate sau asociațiilor familiale (denumiți în cele ce urmează "**Expozanții**") să participe la Eveniment în vederea desfășurării activității de expunere și comercializare cu amănuntul a produselor alimentare și nealimentare în standuri, tonete, rulote mobile, vehicule special amenajate etc. pentru o perioadă de timp determinat.

Activitatea de expunere și comercializare se va desfășura prin ocuparea anumitor locații stabilite, marcate și alocate în prealabil de Organizatori (denumite în cele ce urmează "**Amplasamente**").

Expozanții la AEROMANIA sunt obligați să respecte întocmai termenii și condițiile din prezentul Regulament Oficial al Evenimentului (denumit în cele ce urmează “**Regulament Oficial**”) precum și orice instrucțiune scrisă sau verbală comunicată de Organizatori sau de reprezentanții acestora atât prealabil începerii Evenimentului, cât și pe parcursul derulării acestuia până la finalizarea Evenimentului.

Regulamentul Oficial este întocmit și va fi făcut public conform legislației aplicabile în România, fiind disponibil în mod gratuit oricărui Expozant sau solicitant pe site-ul [www.regional-air.ro](http://www.regional-air.ro) și la locul de desfășurare al Evenimentului.

Prin participarea la AEROMANIA, Expozanții sunt de acord să respecte și să se conformeze tuturor prevederilor, termenilor și condițiilor prezentului Regulament Oficial și ale legislației în vigoare aplicabile și să semneze declarația pe proprie răspundere pusă la dispoziție de către Organizatori cu ocazia înscrierii la Eveniment.

**SECȚIUNEA II. PERIOADA ȘI ZONA DE DESFĂȘURARE A EVENIMENTULUI**

Evenimentul AEROMANIA va avea loc în ziua de sâmbătă, 02 iulie 2016 (rezerva meteorologica – 03 iulie 2016), începând cu ora 14:00 pe Aeroportul Tuzla, situat în localitatea Tuzla, Jud. Constanța, România.

Programul Evenimentului va fi următorul (urmeaza a fi actualizat):

- acrobatie aviatica: Jurgis Kairys, Iacării Acrobati, Lotul Național de Acrobație – Hawks of Romania, aeronavele din flota Regional Air Services, alți invitați

- concerte: Mihai Mărgineanu, Mihail etc

- expoziții statice

**SECȚIUNEA III. REGULI CU PRIVIRE LA CONDIȚIILE DE ACCES ȘI PARTICIPARE A EXPOZANȚILOR LA EVENIMENT**

**3.1. REGULI PREALABILE ACCESULUI LA AMPLASAMENT**

Fiecare dintre Expozanții înscriși la Eveniment va numi și va comunica în timp util Organizatorilor, **cu cel puțin 5 zile** înainte de desfășurarea propriu-zisă a Evenimentului, în vederea confirmării, cel puțin următoarele informații considerate necesare Organizatorilor:

1. **Tipul de produse și servicii** ce urmează a fi expuse/comercializate la Amplasament pe toată durata de desfășurare a Evenimentului;

Pentru înlăturarea oricărui dubiu este interzisă în mod expres desfășurarea următoarelor activități: casă de amanet, jocuri de noroc, comercializarea de substanțe interzise prin lege sau nocive pentru sănătate, confecții sau încălțăminte de tip "second hand". Produsele și serviciile ce urmează a fi expuse/comercializate la Amplasament, cu excepția celor care vizează produsele alimentare (inclusiv băuturi alcoolice) și pentru activitatea de alimentație publică, trebuie să se încadreze în tematica Evenimentului.

1. **Tipul de stand** (inclusiv, dar fără a se limita la tarabe, tonete, chioșcuri, gherete), piesele de mobilier aferente acestora (incluzând dar fără a se limita la mese, scaune, dozatoare de suc, cafea, lapte, înghețată, vitrine frigorifice, lăzi frigorifice, grătare) ce urmează a fi folosite, **numărul lor**, precum și **modul de dispunere** al acestora în vederea expunerii/comercializării produselor și serviciilor Expozanților pe toată durata de desfășurare a Evenimentului, dar și **tipul de materiale publicitare** ce urmează a fi expuse (flyere, bannere etc.);

În acest sens, Expozanții înscriși la Eveniment vor avea în vedere și vor depune toate diligențele rezonabile necesare pentru optimizarea spațiului pe care îl vor ocupa la Amplasament, astfel încât produsele și serviciile ce urmează a fi expuse/comercializare, precum și materialele publicitare aferente acestora să fie dispuse într-un mod cât mai atractiv pentru publicul ce va participa la Eveniment.

Deopotrivă, Expozanții înscriși la Eveniment vor folosi standuri și mobilier aferent **curat, igienizat, în perfectă stare de funcționare** și care nu prezintă urme de lovituri, zgârieturi, defecțiuni, rugină, cu respectarea integralității logourilor produselor și serviciilor.

1. Personalul Expozantului care va fi prezent la Amplasament pe toată durata desfășurării Evenimentului în vederea expunerii/comercializării produselor și serviciilor, cu **indicarea nominală a participanților pe bază de tabel** (nume, prenume, serie și număr act de identitate, CNP);
2. Autoturismele cu care Expozantul va asigura transportul pentru instalarea standurilor/mobilierului la Amplasament, precum și autoturismele cu care personalul Expozantului se va deplasa la Eveniment și **va solicita accesul cu indicarea nominală a acestora** (marcă autoturism, culoare, număr de înmatriculare);
3. Persoana/persoanele **delegată(e)** în calitate de reprezentant(ți) responsabil(i) cu toate aspectele legate de participarea la AEROMANIA (inclusiv, dar fără a se limita la accesul, instalarea, expunerea sau comercializarea la Amplasamentul stabilit, marcat și alocat) și care va/vor ține în permanență legătura cu reprezentantul/reprezentanții Organizatorilor atât înainte de desfășurarea propriu-zisă a evenimentului, cât și pe perioada desfășurării acestuia sau ulterior încheierii AEROMANIA, după caz.

Informațiile menționate la lit. a) – d) vor fi confirmate de Organizatori cu cel puțin 3 zile înainte de desfășurarea propriu-zisă a Evenimentului, sens în care fiecare dintre Expozanți va fi informat.

**Legitimațiile și parking ticket-ul nenominale de acces** la Eveniment vor fi eliberate de Organizatori cu cel puțin **2 zile** înainte de desfășurarea propriu-zisă a Evenimentului, fiecare dintre Expozanți având obligația de a le ridica de la Organizatori.

**3.2. ACCESUL EXPOZANȚILOR ȘI INSTALAREA LA AMPLASAMENT**

Accesul Expozanților la Amplasamentul stabilit, marcat și alocat în prealabil de Organizatori este permis în ziua de vineri, 01 iulie 2016, **începând cu ora 8:00, pe bază de legitimație de expozant și parking ticket.**

Accesul Expozanților la Amplasamentul stabilit, marcat și alocat în prealabil de Organizatori se va realiza exclusiv prin zonele de acces stabilite în acest sens, cu respectarea tuturor și oricăror instrucțiuni scrise sau verbale comunicate de Organizatori sau de reprezentanții acestora prealabil începerii Evenimentului.

Instalarea standurilor/mobilierului la Amplasament de către Expozant/reprezentantul Expozantului/personalul Expozantului aferent se va realiza de către fiecare dintre Expozanți până cel târziu sâmbătă, 02 iulie 2016, ora 11:00.

Instalarea standurilor/mobilierului la Amplasament de către Expozant/reprezentantul Expozantului/personalul Expozantului nu va mai fi permisă de Organizatori ulterior orei 11:30 (sâmbătă, 02 iulie 2016).

Nerespectarea de către Expozanți a orei limită pentru instalarea standurilor/mobilierului la Amplasament dă dreptul Organizatorilor de a-i refuza Expozantului dreptul de expunere și comercializare a produselor/serviciilor și să îl îndepărteze din perimetrul expozițional, chiar dacă a instalat la Amplasament parte din stand/mobilier.

Expozanții au obligația de a respecta Amplasamentul stabilit, marcat și alocat în prealabil de Organizatori și de a nu-i aduce niciun fel de modificări, precum și să îl utilizeze exclusiv în vederea expunerii/comercializării produselor/serviciilor comunicate și confirmate de Organizatori.

Deopotrivă, Expozanții au obligația de a respecta perioada aprobată de Organizatori pentru folosirea Amplasamentului stabilit, marcat și alocat în vederea expunerii și comercializării produselor și serviciilor comunicate și confirmate de Organizatori.

Nerespectarea de către Expozanți a Amplasamentului stabilit, marcat și alocat în prealabil de Organizatori, dă dreptul acestora din urmă de a ridica de îndată și necondiționat standul/mobilierul ce depășește limita Amplasamentului în cauza în condițiile în care, deși i-a fost solicitat, Expozantul a refuzat să respecte limita Amplasamentului alocat.

Instalarea standurilor/mobilierului aferent se va realiza de către fiecare dintre Expozanți la Amplasament pe propria cheltuială a acestora, cu folosirea propriului personal instruit, fără a aduce atingere integrității standului/mobilierului folosit de alți Expozanți, în caz contrar Expozantul fiind ținut direct răspunzător față de persoana/persoanele păgubite prin acțiunile/inacțiunile sale, și fără a stânjeni în orice mod accesul și instalarea standurilor/mobilierului altor Expozanți.

Instalarea standurilor/mobilierului aferent se va realiza de către fiecare dintre Expozanți la Amplasament și în perimetrul acestuia fără a stânjeni circulația pietonală sau rutieră.

Prin instalarea standurilor/mobilierului aferent expunerii și comercializării produselor și serviciilor sale, oricare dintre Expozanți va lua toate măsurile necesare considerate rezonabile astfel încât să nu împiedice/obstrucționeze total/parțial vizibilitatea altor Expozanți.

Expozanții au obligația de a nu ceda cu titlu oneros sau cu titlu gratuit folosința Amplasamentului stabilit, marcat și alocat în prealabil de Organizatori, în caz contrar Organizatorul având dreptul deplin de a-i refuza dreptul de expunere/comercializare a produselor/serviciilor pe care le oferă să îl îndepărteze din perimetrul expozițional.

**3.3. OBLIGAȚIILE EXPOZANȚILOR**

Pe parcursul Evenimentului Expozanții au următoarele obligații:

1. Să se prezinte la Amplasamentul stabilit, marcat și alocat în prealabil de Organizatori în ziua de vineri, 01 iulie 2016, sau sâmbătă, 02.07.2016 începând cu ora 8:00, pe bază de legitimație de expozant și parking ticket și să instaleze standurile/mobilierului aferent cu respectarea prevederilor secțiunii 3.2. din prezentul Regulament Oficial;
2. să își desfășoare activitatea în condiții de legalitate cu respectarea tuturor normelor legislației care le este aplicabilă, incluzând dar fără a se limita la norme de igienă privind alimentația publică, sanitar-veterinare, protecția consumatorilor, proveniența și calitatea mărfurilor, utilizarea mijloacelor de cântărire autorizate, utilizarea aparatelor de marcat electronice, liniștea și ordinea publică, sănătatea și securitatea în muncă, prevenirea și reducerea riscurilor de producere a incendiilor și asigurării intervenției operative pentru limitarea și stingerea incendiilor, în vederea evacuării, salvării și protecției persoanelor periclitate, protejării bunurilor și mediului împotriva efectelor situațiilor de urgență determinate de incendii, precum și a oricăror alte dispoziții legale incidente privind activitatea de comerț stradal
3. să dețină la locul de desfășurare a Evenimentului cel puțin următoarele documente:
* certificat de înregistrare eliberat de Oficiul Registrului Comerțului, certificat constatator;
* ștampila;
* prezentul Regulament Oficial semnat pentru luare la cunoștință și însușire;
* autorizația eliberată de Primărie;
* toate autorizațiile necesare pentru comercializarea produselor/serviciilor conform obiectului de activitate, astfel cum au fost comunicate și confirmate de Organizatori;
* documente din care rezultă fiscalizarea casei de marcat utilizată în vederea comercializării produselor/serviciilor conform obiectului de activitate, astfel cum au fost comunicate și confirmate de Organizatori;
* acte de proveniență a mărfii comercializate;
* act de identitate al vânzătorului/lor;
* contract de prestări servicii salubritate, după caz.
1. Să respecte obiectul de activitate aprobat conform autorizațiilor;
2. Să afișeze la un loc vizibil datele de identificare ale Expozantului, nr/data acordului/autorizației de funcționare emisă, avize/acorduri sanitar-veterinare, precum și orice afiș informativ adresat consumatorilor potrivit legislației fiscale aplicabile, inclusiv dar fără a se limita la cel referitor la dreptul clientului de a beneficia de bunul achiziționat sau de serviciul prestat fără plata contravalorii acestuia, în situația în care operatorul economic refuză emiterea şi înmânarea bonului fiscal clientului conform prevederilor OUG nr. 28/1999 privind obligația operatorilor economici de a utiliza aparate de marcat electronice fiscale;
3. Să asigure dispunerea estetică a produselor și serviciilor și afișarea în mod vizibil a prețurilor atât în limba română, cât și într-o limbă de circulație internațională (engleză);
4. Să dețină și să utilizeze casă de marcat fiscalizată și să elibereze bon fiscal consumatorilor (publicului) conform prevederilor OUG nr. 28/1999 privind obligația operatorilor economici de a utiliza aparate de marcat electronice fiscale;
5. Să utilizeze personal calificat și suficient pentru activitatea de comercializare a produselor alimentare (inclusiv băuturi alcoolice) și pentru activitatea de alimentație publică;
6. Să asigure și să impună personalului Expozantului:
* echipament de protecție sanitară și ecuson cu datele de identificare;
* să dețină documentele de identificare, iar în cazul personalului care asigură deservirea consumatorilor (publicului), inclusiv carnet de sănătate;
* o ținută curată, decentă, o atitudine și un limbaj respectuos în relația cu consumatorii (publicul), precum și în relația cu toate persoanele implicate în organizarea Evenimentului;
* să manipuleze produsele alimentare și pentru activitatea de alimentație publică utilizând mănuși de protecție adecvate;
* să nu consume băuturi alcoolice sau orice alte substanțe interzise pe parcursul Evenimentului;
* să nu fumeze în timpul manipulării produselor alimentare și pentru activitatea de alimentație publică și în perimetrul Amplasamentului, fumatul fiind permis exclusiv în zona amenajată în acest sens;
* să respecte ordinea, liniștea publică și curățenia în perimetrul Amplasamentului și să nu creeze disconfort celorlalți Expozanți.
1. Să nu lase nesupravegheat standul de la Amplasament pe durata de desfășurare propriu-zisă a Evenimentului.
2. Să asigure, cu personal propriu și pe propria cheltuială, paza, securitatea și integritatea tuturor bunurilor proprietatea sa sau cu privire la care deține posesia și care au fost instalate la Amplasament de la momentul instalării la Amplasament (inclusiv pe parcursul nopții), pe toată durata propriu-zisă de desfășurare a Evenimentului, precum și ulterior încheierii Evenimentului până la ridicarea acestora de la Amplasament (inclusiv pe parcursul nopții);
3. Să asigure prezența personalului Expozantului la standul de la Amplasament cu minim 30 de minute înainte de începerea propriu-zisă a Evenimentului, pe toată durata de desfășurare a Evenimentului, precum și 30 de minute după închiderea acestuia;
4. Să nu ridice standul/mobilierul/bunurile de la Amplasament cât timp Evenimentul se află în curs de desfășurare și nu a fost declarat închis de către Organizatori;
5. să păstreze curățenia la și în perimetul Amplasamentului (5 metri în jurul Amplasamentului efectiv alocat) pe toată durata propriu-zisă de desfășurare a Evenimentului și să nu creeze orice fel de disconfort celorlalți Expozanți;
6. să nu aducă prejudicii zonelor verzi și mediului înconjurător; Expozantul va încheia, pe cheltuiala sa, contracte pentru prestări servicii de salubritate cu agenți economici specializați și va asigura dotarea cu recipienți standardizați pentru colectarea deșeurilor; se interzice depozitarea deșeurilor în zona Amplasamentului, în perimetrul lui sau pe zonele verzi;
7. să își asigure prin mijloace proprii și pe cheltuiala sa orice utilități necesare desfășurării activității la Amplasament în ziua Evenimentului (incluzând, dar fără a se limita la apă, electricitate etc.)
8. să nu depoziteze produsele destinate comercializării direct pe caldarâm și să asigure condiții specifice de depozitare/conservare pentru alimentele ușor perisabile;
9. să nu depoziteze ambalaje și alte obiecte similare în imediata vecinătate a locului de desfășurarea a comerțului ambulant;
10. să nu afișeze mesaje care contravin legii sau bunelor moravuri sau care să aducă atingere drepturilor sau onoarei Organizatorilor sau a celorlalți participanți;
11. să nu facă orice fel de declarații publice defăimătoare la adresa Organizatorilor atât pe parcursul desfășurării propriu-zise a Evenimentului, cât și ulterior închiderii Evenimentului;
12. să dețină la locul amplasamentului cel puțin un stingător de incendiu;
13. să respecte toate instrucțiunile oferite de reprezentanții Organizatorilor pe întreaga durată de desfășurare a Evenimentului și ulterior încheierii Evenimentului până la ridicarea standului(rilor)/mobilierului/bunurilor de la Amplasament;
14. să asigure curățenia în perimetrul Amplasamentului (5 metri în jurul Amplasamentului efectiv alocat) după închiderea Evenimentului și să predea Amplasamentul Organizatorilor curat cel târziu în ziua de duminică, 03.07.2016, ora 12:00;
15. să elibereze Amplasamentul curat, în starea în care l-a preluat, după închiderea Evenimentului până cel târziu duminică, 03.07.2016, ora 12:00.

**3.4. RĂSPUNDERE**

În cazul în care, deși Expozantul a confirmat participarea sa la Eveniment, acesta nu se prezintă în ziua de sâmbătă, 02 iulie 2016, nu își instalează standul/mobilierul la Amplasament până la ora 11:30 și nu participă la Eveniment, Organizatorii au dreptul de a solicita Expozantului contravaloarea tuturor cheltuielilor aferente efectuate, precum și despăgubiri pentru prejudiciile de orice natură suferite ca urmare a acestei situații, indiferent de natura acesteia.

Expozanții sunt direct răspunzători pentru neexecutarea sau executarea necorespunzătoare a oricăreia dintre obligațiile asumate potrivit prezentului Regulament Oficial, precum și de prejudiciile de orice natură (inclusiv dar fără a se limita la prejudicii materiale, furturi, distrugeri, vătămarea integrității fizice și morale etc.) cauzate Organizatorilor, celorlalți Expozanți/personalului celorlalți Expozanților, terților persoane fizice sau juridice în urma acțiunilor/inacțiunilor Expozanților/Personalului Expozanților cu ocazia desfășurării Evenimentului.

Pentru înlăturarea oricărui dubiu, Organizatorii nu pot fi ținuți răspunzători în nicio modalitate pentru:

* Tulburarea liniștii și ordinii publice de către Expozanți/personalul Expozanților pe perioada desfășurării Evenimentului;
* Deteriorarea în tot sau în parte, furtul de către Expozanți/personalul acestora/terțe persoane a standurilor/mobilierului/bunurilor de orice natură a altor Expozanți/personalului acestora anterior desfășurării propriu-zise a Evenimentului de la data instalării la Amplasament (inclusiv pe parcursul nopții), pe toată durata propriu-zisă de desfășurare a Evenimentului, precum și ulterior încheierii Evenimentului până la ridicarea acestora de la Amplasament (inclusiv pe parcursul nopții);
* Vătămarea integrității fizice a Expozanților/personalului Expozanților/terților (public) produsă în perimetrul Amplasamentelor Expozanților și pe o rază de 2 km în jurul acestora;
* Prejudiciile aduse de Expozanți/personalul Expozanților zonelor verzi și mediului înconjurător;
* Plata contravalorii serviciilor de salubritate rezultate din contractele de prestări servicii, dacă astfel de contracte au fost încheiate de Expozanți pentru a aduce la îndeplinire obligația referitoare la asigurarea curățeniei în perimetrul și la Amplasamentul alocat după închiderea Evenimentului;
* Desfășurarea de către Expozanți a activității pe perioada desfășurării Evenimentului cu nerespectarea obiectului de activitate aprobat conform autorizațiilor sau în lipsa unor autorizații/avize valabile;
* Nerespectarea de către Expozanți/personalul Expozanților a normelor de igienă privind alimentația publică, sanitar-veterinare, protecția consumatorilor, proveniența și calitatea mărfurilor, utilizarea mijloacelor de cântărire autorizate, fiscalitate (incluzând dar fără a se limita la utilizarea aparatelor de marcat electronice, eliberarea bonurilor fiscale), protecția muncii, prevenirea și reducerea riscurilor de producere a incendiilor și asigurării intervenției operative pentru limitarea și stingerea incendiilor, în vederea evacuării, salvării și protecției persoanelor periclitate, protejării bunurilor și mediului împotriva efectelor situațiilor de urgență determinate de incendii, precum și a oricăror alte dispoziții legale incidente privind activitatea de comerț stradal;
* Mesaje care contravin legii sau bunelor moravuri sau care aduc atingere drepturilor sau onoarei Organizatorilor sau a celorlalți participanți.

**3.5. CLAUZE SPECIALE**

Forţa majoră exonerează de răspundere pe Expozanți, în condițiile dreptului comun în materie, cu condiția notificării Organizatorilor în cel mai scurt termen posibil de la manifestarea evenimentului ce constituie forța majoră.

Prin forță majoră se înțelege un eveniment independent de voința Expozanților, imprevizibil și insurmontabil care îi împiedică să-și execute obligațiile ce le incumbă potrivit prezentului Regulament Oficial.

Orice modificări sau completări la prezentul Regulament Oficial se fac doar prin în scris și va fi făcut public conform legislației aplicabile în România, fiind disponibil în mod gratuit oricărui Expozant sau solicitant pe site-ul [www.regional-air.ro](http://www.regional-air.ro) sau la adresa office@regional-air.ro și la locul de desfășurare al Evenimentului.

Prezentul Regulament Oficial și anexele sale vor fi guvernate și interpretate doar în conformitate cu legea română.

Orice și toate disputele sau pretențiile născute sau legate de acest Regulament Oficial vor fi supuse unei negocieri amiabile între Organizatori și Expozanți/alți terți implicați**.**

Orice neînțelegere născută din sau în legătură cu prezentul Regulament Oficial, inclusiv legată de valabilitatea, interpretarea, executarea sa va fi soluționată de instanțele judecătorești competente potrivit dreptului comun.

Expozanților le este conferit în temeiul prezentului Regulament Oficial un drept de folosință temporară cu privire la Amplasamentul alocat. Expozanții nu pot pretinde și nu pot dobândi niciun alt drept cu privire la Amplasamentele care le sunt atribuite potrivit prezentului Regulament Oficial.

Prezentul Regulament Oficial și anexele sale intră în vigoare astăzi, 01.07.2016.

**SC REGIONAL AIR SERVICES SRL,**

reprezentată legal de Manager Comercial, dna. Cristina Mitchievici,

Semnătură și ștampilă,

……………………………………………………………………………………….,

**ASOCIAȚIA REGIONALĂ PENTRU PROMOVAREA AVIAȚIEI,**

reprezentată legal de Președinte, dl. Adrian Vasilache,

Semnătură și ștampilă,

……………………………………………………………………………………….,

**DECLARAȚIE DE ACCEPTARE ȘI ADEZIUNE LA REGULAMENTUL OFICIAL CU PRIVIRE LA CONDIȚIILE DE ACCES ȘI PARTICIPARE A EXPOZANȚILOR LA**

**EVENIMENTUL AEROMANIA DIN DATA DE 02 IULIE 2016, LOCALITATEA TUZLA, JUD. CONSTANȚA, ROMANIA**

Subscrisa/Subsemnatul(a), [\*], persoană juridică/fizică română, cu sediul/domiciliul în [\*], înregistrată la Oficiul Registrului Comerțului sub nr. [\*], având cod de înregistrare fiscală [\*], reprezentată legal de dl/dna [\*], în calitate de [\*]/ legitimat cu CI serie [\*] nr. [\*] eliberată la data de [\*] de [\*],

**După ce am citit în integralitate Regulamentul Oficial cu privire la condițiile de acces și participare a expozanților la evenimentul AEROMANIA din data de 02 iulie 2016, localitatea Tuzla, jud. Constanța, România și anexele sale, declar pe proprie răspundere, cunoscând prevederile Codului Penal român privind falsul în declarații, că am înțeles în integralitate conținutul Regulamentului Oficial, înțeleg să îl accept în integralitate și să ader la prevederile Regulamentului Oficial.**

**În acest sens, declar că:**

* **înțeleg să mă conformez tuturor prevederilor, termenilor și condițiilor Regulamentului Oficial și ale legislației în vigoare aplicabile, aceasta fiind voința mea liberă și neviciată;**
* **dețin toate avizele/ autorizațiile necesare cerute de legislația în vigoare pentru desfășurarea activității.**

Data,

[\*],

**Expozant,**

[\*],

Semnătură și ștampilă,

……………………………………………………………………………………….,